Menighedsrådsmøde den 25. maj kl. 18.30

Indkaldte: Jens Christian Grøndahl, Jacob Ørsted, Jan Pehrsson, Marianne Skodborggaard, Gert Lorenzen, Vibeke Hougaard, Gustav Grüner, Karen Voigt Steffensen, Annie Graae, Michael Fornitz og Kaj Norre

Referent: Sahra Lindeberg

|  |  |
| --- | --- |
| 1. Godkendelse af dagsorden. |  |
|  | Dagsordenen blev godkendt. |
| 2 Godkendelse af referat af menighedsrådsmøde den 9. marts 2023. |  |
|  | Referatet fra sidste menighedsrådsmøde blev godkendt. |
| 3. Meddelelser fra formand, præst, kasserer, kontaktperson, kirkeværge, aktivitetsudvalg, børnehave, menighedspleje og evt. andre. |  |
|  | **Formand:** Støttekoncerten for Ukraine gik rigtig fint. Programmet var godt og de optrædende kunstnere var dygtige. Vi havde håbet at se flere publikummer, men de erfaringer vi har draget, må vi benytte ved fremtidige arrangementer.  Vores lysprojekt er i hus. Der mangler blot et par finjusteringer. Vi venter med indvielsen til efteråret, hvor det er mørkt nok til, at det nye lys kommer helt til sin rette. Jacob Ørsted foreslår, at vi lægger introduktionen af lyset sammen med fejringen af reformationsdagen den 31. oktober.  Det vedtages, at der sættes en plade op i kirken med tak til A. P. Møller-fonden. |
|  | **Sognepræsten:** Konfirmandholdet i år har været rigtig godt og selve konfirmationen forløb også fint. Der har desuden været et selvstændigt forløb med en enkelt konfirmand, som blev konfirmeret den 6. maj.  Kirkerne på Frederiksberg har lavet et nyt dåbsritual. På deres hjemmeside beskrives det nærmere.  Jacob Ørsted og Helena Hauge fra Davidskirken skal dække for hinanden ved ferier og friweekends i det omfang, det kan lade sig gøre. |
|  | **Kasserer:** Det foreløbige budget er endnu ikke færdigt. |
|  | **Kirkeværge:** Der mangler endnu nogle administrative opgaver i forhold til lysprojektet og desuden mangler der også at blive taget hånd om lyset i dåbsværelset, så det ikke stikker ud i forhold til det nye lys. Menighedsrådet beslutter at høre Marianne Tuxen om et oplæg til nyt lys i dåbsværelset. Gustav Grüner vil gå videre med sagen.  På grund af flytningen af projektet fra det planlagte januar til marts er der løbet ekstraudgifter på bl.a. i forhold til flytning af lift.  Rapporten fra provstesynet er kommet. Gustav Grüner gennemgik de væsentligste bemærkninger for rådet. Skimmelsvampen i præsteboligen er blevet udbedret.  Der bliver installeret nye låse meget snart.  I juli vil firmaet Isopal lægge nyt tagpap på børnehavens bygninger. |
|  | **Kontaktperson:** Orienterer menighedsrådet om vikarordning for kordegnen i sommerperioden. |
|  | **Aktivitetsudvalget:** Jan Pehrsson fortæller om kommende tirsdagsmøder. Bl.a. kommer broder Theodor fra Assisi den 6. februar.  Den næste kirkehøjskole ligger den 11. november og temaet er tilgivelse.  I forhold til musikprogrammet i kirken orienterede Karen Voigt Steffensen fra støttekoncerten for Ukraine, Kaj Norre om de fire jazzkoncerter, som vil blive afholdt i Garnisonskirken som en del af Jazzfestivalen og Jan Pehrsson om de kommende koncerter med DUEN.  Jens Christian Grøndahl informerede desuden om arrangementet den 26. august ”Sensommerjazz og poesi”.  4. juni efter højmessen vil korsangerne fortælle om Garnisonskirkens kor og synge lidt for os. |
|  | **Menighedsplejen:** Der er blevet afholdt årsmøde i menighedsplejen. Christel Buchter er trådt ud og Anita Møhlenberg er trådt ind i hendes sted. Vibeke Hougaard berettede desuden om udflugterne. |
| 4. Kvartalsrapport, 1. kvartal 2023. |  |
|  | Gert Lorenzen gennemgår kvartalsrapport 01-01-2023 til 31-03-2023 for menighedsrådet. Det ser fornuftigt ud. |
| 5. Beslutningsforslag: Fuld og endelig overdragelse af kirkegårdens administration til bestyrelsen for Holmens og Garnisons kirkegårde. |  |
|  | Jens Christian Grøndahl giver et overblik over sagen. Marianne Skodborggaard supplerer.  Garnisons Sogns Menighedsråd bekræfter, at administrationen af Garnisons Sogns Kirkegård og Regnskabskontor fuldt og endeligt overdrages til bestyrelsen for den fælles kirkegårdsdrift af Garnisons og Holmens Kirkegårde. Overdragelsen træder i kraft, når vedtægterne for den fælles kirkegårdsdrift offentliggøres på Københavns Stifts hjemmeside, efter at det i samråd med Stiftet er tilsikret, at samme vedtægter er i overensstemmelse med gældende lovgivning. Overdragelsen omfatter alle ansættelsesforhold tilknyttet kirkegård og regnskabskontor. |
| 6. Forslag om anskaffelse  af bærbare mikrofoner til  menighedssalen. |  |
|  | Menighedsrådet ser positivt på forslaget, men beslutter at indhente endnu et tilbud. |
| 7. Forslag om anskaffelse af teltdug og flere udendørs stole. |  |
|  | Menighedsrådet vedtager at indkøbe teltdug og flere havestole. Sidstnævnte med det forbehold at kassereren vender tilbage med hvor mange, der er budget til. |
| 8. Fornyelse af antependium. |  |
|  | Jan Pehrsson fortæller, at kirken har et smukt antependium liggende, som man med tiden måske ville kunne benytte en gang imellem i stedet for det nuværende. Ved næste menighedsrådsmøde deltager en dygtig medarbejder fra Kirkelig kunst, som vil uddybe for menighedsrådet. |
| 9. Honorarer til foredragsholdere. |  |
|  | Et udvalg vil komme med et oplæg til drøftelse af emnet ved næste menighedsrådsmøde. |
| 10. Børnehaven, status. |  |
|  | Jan Pehrsson orienterer fra møderne i børnehaven. |
| 11. Eventuelt. |  |
|  | **De næste menighedsrådsmøder flyttes til den 31. august og den 4. oktober.** |
|  |  |
|  |  |
|  |  |
|  |  |
| 12. Lukket punkt. |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |